gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl es gl gl gl gl gl gl gl gl gl gl gl es gl gl gl pt gl gl gl gl gl pt es gl gl pt es fr en gl ceb en gl ca gl gl gl gl gl en pt ca gl gl
Os reis, a princesa Leonor e a infanta Sofía presiden a entrega dos Premios Princesa de Xirona - G24
A princesa fixo parte do seu discurso en catalán
G24.gal 04/07/2022 22:23 Última actualización 04/07/2022 23:13
O rei reivindicou este luns a importancia de “traballar xuntos e colaborar para construír un mundo mellor” e fixo un chamamento aos mozos a “tomaren a palabra” para asumir o reto de liderar o futuro.
Filipe VI dirixiuse á mocidade na súa intervención na cerimonia de entrega dos premios que a Fundación Princesa de Xirona (FPdGi) concede desde 2010 e que este ano presidiu no Museo das Augas da Fundación Agbar, na localidade barcelonesa de Cornellà de Llobregat, xunto á raíña Letizia, a princesa Leonor e a infanta Sofía.
O monarca lamentou que, tras quedar atrás o peor da pandemia, xurda a guerra en Ucraína, que “trae consigo morte, pobreza e desolación e que ameaza a convivencia no mundo e a economía global”.
Segundo o rei, estas realidades levan á conclusión de que “vivir coa incerteza, a complexidade e a constante transformación non é hoxe a excepción, senón a norma”.
Ante os enormes desafíos actuais, don Filipe remarcou: “Os mozos debedes prepararvos para afrontar con sensibilidade e intelixencia persoal e colectiva os innumerables retos”.
Ás galardoadas, que coparon as cinco categorías dos premios, deulles os parabéns por incorporárense a “unha comunidade de referentes extraordinarios” en distintas disciplinas.
“Representades a nosa esperanza”, dixo o rei ao dirixirse á física Eleonora Viezzer (Investigación Científica), á psicóloga Claudia Tecglen (Social), á actriz María Hevás (Artes e Letras), á enxeñeira Elisenda Bou-Balust (Empresa) e á activista ambiental vietnamita Trang Nguyen (Internacional).
A Universidade premia a Xose Manuel Beiras pola súa defensa do galego
Entréganse as medallas Pardo Bazán para unha sociedade máis igualitaria
Penélope Cruz recibe o Premio Nacional de Cinematografía e destina a contía a fins sociais
A selección de finalistas abre a conta atrás dos IX Premios Martín Códax
Contido con Xeográficas España .
Todos os consellers de JxCat poñen o seu cargo ao dispor do partido
O IPC baixa ao 9 % polo abaratamento da luz e dos carburantes
Querer non é poder, por Venancio Salcines
Aragonès cesa o vicepresidente do Govern (de JxCat) por perda de confianza
Síguenos en redes sociais
Aviso legal e Política de Privacidade